Belle Époque – muutosten aika

Belle Époque – muutosten aika () on vuonna 1992 ensi-iltansa saanut Fernando Trueban ohjaama, tuottama ja käsikirjoittama espanjalainen romanttinen draamakomediaelokuva, jonka pää- ja sivuosia näyttelevät Jorge Sanz, Miriam Díaz-Aroca, Maribel Verdú, Ariadna Gil, Penélope Cruz, Fernando Fernán Gómez, Gabino Diego, Mary Carmen Ramírez, Michel Galabru, Agustín González ja Chus Lampreave. Trueban lisäksi elokuvan käsikirjoittajina olivat Rafael Azcona ja José Luis García Sánchez. Elokuva sijoittuu Espanjan sisällissotaa edeltäneeseen aikaan eikä ensimmäistä maailmansotaa edeltäneeseen Belle Époque -aikaan.

Belle Époque – muutosten aika oli varsinkin Espanjassa arvostelu- ja yleisömenestys ja voitti yhteensä yhdeksän Goya-palkintoa seitsemästätoista ehdokkuudestaan. Parhaan elokuvan Goyan lisäksi elokuva palkittiin myös muun muassa parhaan vieraskielisen elokuvan Oscar-palkinnolla Yhdysvalloissa. Elokuva oli lisäksi ehdolla muun muassa parhaan vieraskielisen elokuvan Bafta-palkintoon Britanniassa ja parhaan elokuvan Kultaiseen karhuun vuoden 1993 Berliinin elokuvajuhlilla Saksassa.

 Juoni 

Elokuva sijoittuu Espanjan maaseudulle talveen 1931, jolloin maan monarkia on murtumassa tasavaltalaisten kansannousun tieltä. Nuori tasavaltalaisia kannattava sotilaskarkuri Fernando (Jorge Sanz) pakenee monarkistipartiota ja tapaa vanhahkon tasavaltalaismielisen Manolon (Fernando Fernán Gómez), jonka maatilalle hän pääsee turvaan. Hänen on tarkoitus jatkaa matkaansa seuraavana päivänä kohti Madridia, mutta kun Manolon kauniit tyttäret (Miriam Díaz-Aroca, Maribel Verdú, Ariadna Gil ja Penélope Cruz) saapuvat lomailemaan isänsä luokse, hän jääkin vielä majailemaan Manolon tiluksille. Tyttärien voimakkaat luonteet, viehätysvoima ja vapaa seksuaalisuus vievät pian voiton Fernandosta, joka rakastuu intohimoisesti yksitellen jokaiseen tyttäreen.

 Näyttelijät 

 Tuotanto 
Belle Époque – muutosten aika -elokuvaa aloitettiin kehitellä vuonna 1990. Elokuvan kuvaukset alkoivat 5. heinäkuuta 1992 ja päättyivät 26. elokuuta 1992. Belle Époque kuvattiin kokonaan Portugalissa, missä sen kuvaaminen oli paljon halvempaa kuin Espanjassa. Elokuvan budjettina olikin vain noin 160 miljoonaa pesetaa, mikä vastaa alle miljoonaa euroa. Portugalissa elokuvan kuvauspaikkoina olivat muun muassa Lissabonin piirissä sijaitsevat Arruda dos Vinhosin, Azambujan ja Sobral de Monte Agraçon kunnat sekä Évoran piirissä sijaitseva Estremozin kunta. Belle Époquen tuotantoyhtiöinä olivat espanjalaiset Fernando Trueba Producciones Cinematográficas ja Lolafilms, portugalilainen Animatógrafo sekä ranskalainen French Productions. Elokuvan tuottamiseen osallistuivat myös espanjalainen Sogepaq ja ranskalainen Eurimages.

 Julkaisu ja vastaanotto 
Belle Époque – muutosten aika sai ensi-iltansa Espanjassa 3. joulukuuta 1992 ja Suomessa 19. toukokuuta 1995. Elokuva tuotti Espanjassa 5 108 975 euroa ja Yhdysvalloissa 5 418 216 dollaria. Belle Époque oli Suomessa 80. katsotuin elokuva 7 468 hengen katsojamäärällään vuonna 1995. Elokuvan teatterilevittäjinä olivat Espanjassa Universal Pictures International Spain, S.L. ja Suomessa Finnkino. Future Film julkaisi elokuvan Suomessa DVD:lle vuonna 2004.

Belle Époque – muutosten aika on saanut elokuvakriitikoilta hyvin myönteisen vastaanoton. Rotten Tomatoes -sivuston mukaan 94% kriitikoista on antanut elokuvalle positiivisen arvosanan 7,5/10 keskiarvolla. Keräys perustuu 16 arviointiin. 5 860 käyttäjästä 77% on antanut elokuvalle positiivisen arvosanan 3,7/5 keskiarvolla. Internet Movie Databasen 7 633 käyttäjää on antanut elokuvalle keskiarvon 7,2/10.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas / ehdokkaat TulosGoya-palkinto  Paras elokuva  Fernando TruebaAndrés Vicente GómezCristina HueteFernando Trueba Producciones CinematográficasLolafilms   Paras ohjaus  Fernando Trueba   Paras naispääosa  Ariadna Gil   Paras naissivuosa  Chus Lampreave   Paras miessivuosa  Fernando Fernán Gómez   Paras alkuperäinen käsikirjoitus  Rafael AzconaJosé Luis García SánchezFernando Trueba   Paras kuvaus  José Luis Alcaine   Paras lavastus  Juan Botella   Paras leikkaus  Carmen Frías   Paras miespääosa  Jorge Sanz   Paras miessivuosa  Gabino Diego   Paras naissivuosa  Mary Carmen Ramírez   Paras alkuperäinen musiikki  Antoine Duhamel   Paras äänitys  Georges PratAlfonso Pino   Paras puvustus  Lala Huete   Paras maskeeraus ja kampaus  Ana LorenaAna Ferreira   Paras tuotantopäällikkö  Cristina Huete  Fotogramas de Plata -palkinto  Paras elokuva  Fernando Trueba   Paras miesnäyttelijä elokuvassa  Jorge Sanz   Paras naisnäyttelijä elokuvassa  Ariadna Gil   Paras naisnäyttelijä elokuvassa  Penélope Cruz   Paras naisnäyttelijä elokuvassa  Maribel Verdú  Unión de Actores y Actrices -palkinto  Paras sivuosa elokuvassa  Penélope Cruz   Paras sivuosa elokuvassa  Gabino Diego   Oscar-palkinto  Paras vieraskielinen elokuva  Fernando Trueba   Bafta-palkinto  Paras vieraskielinen elokuva  Fernando Trueba   Chicago Film Critics Association -palkinto  Paras vieraskielinen elokuva  Fernando Trueba   CEC-palkinto  Paras ohjaus  Fernando Trueba   Sant Jordi -palkinto  Paras elokuva  Fernando Trueba   Turia-palkinto  Paras espanjalainen elokuva  Fernando Trueba   Berliinin elokuvajuhlien Kultainen karhu  Paras elokuva  Fernando Trueba  Gramadon elokuvajuhlien Kultainen Kikito  Paras latinoelokuva  Fernando Trueba   Paras käsikirjoitus  Rafael Azcona   Paras miessivuosa  Fernando Fernán Gómez  Gramadon elokuvajuhlien tuomariston erikoispalkinto  Fernando Trueba  Peñíscolan komediaelokuvajuhlien parhaan elokuvan palkinto  Fernando Trueba  Peñíscolan komediaelokuvajuhlien parhaan ohjaajan palkinto  Fernando Trueba  Peñíscolan komediaelokuvajuhlien parhaan käsikirjoituksen palkinto  Fernando TruebaRafael AzconaJosé Luis García Sánchez  Peñíscolan komediaelokuvajuhlien parhaan miesnäyttelijän palkinto  Agustín González  Bastian elokuvajuhlien Olivier de Bronce -yleisöpalkinto  

 Lähteet 

 Kirjallisuutta 
Poussu, Tarmo: ”Belle Epoque - muutosten aika”, arvostelu, Filmihullu 4/1995 s. 41.

 Aiheesta muualla 



 Belle Époque – muutosten aika Rotten Tomatoes -sivustolla 
 Belle Époque – muutosten aika SensaCinessä 
 Belle Époque – muutosten aika IPelículasin sivuilla 

Luokka:Vuoden 1992 espanjalaiset elokuvat
Luokka:Romanttiset draamakomediaelokuvat
Luokka:Parhaan vieraskielisen elokuvan Oscar-palkinnon saaneet elokuvat